Document ID: 31999D0555

31999D0555
L 210/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 юли 1999 година
относно признаване по принцип на съответствието на досиетата, предадени за подробен преглед с оглед на възможното включване на активните вещества BAS 656H (dimethenamid-p AC 900001(picolinafen), ZA 1963 (picoxystrobin) в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С(1999) 2276)
(текст от значение за ЕИП)
(1999/555/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Решение 1999/1/ЕО на Комисията (2), и по-специално член 6, параграф 3 от него,
(1)
като има предвид, че Директива 91/414/ЕИО (наричана по-нататък „директивата“) е предвидила изготвянето на списък на Общността за активните вещества, за които се разрешава включване в състава на продуктите за растителна защита;
(2)
като има предвид, че заявителите са представили на органите на държавите-членки досиета за три активни вещества, с оглед на решение за включване на активните вещества в приложение I към директивата;
(3)
като има предвид, че досие относно активното вещество BAS 656H (dimethenamid-p) е представено от BASF AG пред органите на Германия на 16 април 1999 г.;
(4)
като има предвид, че досие относно активното вещество AC 900001 (picolinafen) е представено от Cyanamid Agro NV/SA пред органите на Германия на 10 май 1999 г.;
(5)
като има предвид, че досие относно активното вещество ZA 1963 (picoxystrobin) е представено от Zeneca Agrochemicals пред органите на Ирландия на 26 май 1999 г.;
(6)
като има предвид, че посочените органи са показали на Комисията резултатите от първия преглед за изчерпателност на досиетата по отношение на изискванията за данни и информация, предвидени в приложение II, и най-малко за един продукт за растителна защита, съдържащ съответното активно вещество, в приложение III към директивата; като има предвид, че впоследствие и в съответствие с разпоредбите на член 6, параграф 2 от директивата заявителят е представил досиетата на Комисията и на останалите държави-членки;
(7)
като има предвид, че досиетата за BAS 656H (dimethenamid-p), AC 900001 (picolinafen), и ZA 1963 (picoxystrobin) са представени пред Постоянния фитосанитарен комитет на 10 юни 1999 г.;
(8)
като има предвид, че член 6, параграф 3 от директивата изисква да се потвърди на общностно равнище, че всяко досие следва да се счита за отговарящо по принцип на изискванията за данни и информация, предвидени в приложение II, и най-малко за един продукт за растителна защита, съдържащ съответното активно вещество, в приложение III към директивата;
(9)
като има предвид, че това потвърждаване е необходимо, с оглед да се извърши подробен преглед на досието, както и държавите-членки да имат възможността да дават временно разрешение за продукти, съдържащи това активно вещество при съблюдаване на условията, посочени член 8, параграф 1 от директивата, и по-специално условието относно подробна оценка на активните вещества и на продуктите за растителна защита във връзка с изискванията на директивата;
(10)
като има предвид, че такова решение не пречи на искането на допълнителна информация от заявителя, в случай че по време на подробния преглед се установи, че такава информация или данни са необходими за взимането на решение;
(11)
като има предвид, че между държавите-членки и Комисията съществува споразумение, че Германия ще проведе подробен преглед на досиетата на BAS 656H (dimethenami d-p) и AC 900001 (picolinafen), че Ирландия ще направи подробно проучване за досието на ZA 1963 (picoxystrobin);
(12)
като има предвид, че възможно най-скоро и най-късно до една година Германия и Ирландия ще представят доклад на Комисията относно заключенията от прегледите, които ще са извършили, придружен от препоръки за включване или не и със свързаните с тях условия; като има предвид, че при приемане на този доклад за оценка, подробния преглед ще продължи със съдействието на всички държави-членки в рамките на Постоянния фитосанитарен комитет;
(13)
като има предвид, че мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следните досиета по принцип отговарят на изискванията за данни и информация, предвидени в приложение II, и най-малко за един продукт за растителна защита, съдържащ съответното активно вещество, в приложение III към директивата, предвид предложените употреби:
1.
досието, представено от BASF AG на Комисията и на държавите-членки, с оглед включването на BAS 656H (dimethenamid-p) като активно вещество в приложение I към Директива 91/414/ЕИО и представено пред Постоянния фитосанитарен комитет на 10 юни 1999 г.;
2.
досието, представено от Cyanamid Agro NV/SA на Комисията и на държавите-членки, с оглед включването на AC 900001 (picolinafen) като активно вещество в приложение I към Директива 91/414/ЕИО и представено пред Постоянния фитосанитарен комитет на 10 юни 1999 г.;
3.
досието, представено от Zeneca Agrochemicals на Комисията и на държавите-членки, с оглед включването на ZA 1963 (picoxystrobin) като активно вещество в приложение I към Директива 91/414/ЕИО и представено пред Постоянния фитосанитарен комитет на 10 юни 1999 г.
Член 2
Адресати на настоящото решение са държавите-членки.
Съставено в Брюксел на 22 юли 1999 година.

Labels: 10
7
3
6
12